Diari Oficial de la Generalitat Valenciana


Sumari del DOGV 3614, del 28-10-1999 (1999/9013)

RESOLUCIÓ de 22 de març de 1999, de la Direcció General d'Indústria i Energia, per la qual es concedeix l'aprovació de model de mesura materialitzada de longitud en fibra de vidre i material plàstic, model Plastika D.H., fabricat en G.T. Road. Jugiana. Ludhiana 141 120, Índia, per Freemans Measures Limited, i presentat per l'entitat Distribuciones J. Hidalgo's, SL.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9013


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 22 de març de 1999, de la Direcció General d'Indústria i Energia, per la qual es concedeix l'aprovació de model de mesura materialitzada de longitud en fibra de vidre i material plàstic, model Plastika D.H., fabricat en G.T. Road. Jugiana. Ludhiana 141 120, Índia, per Freemans Measures Limited, i presentat per l'entitat Distribuciones J. Hidalgo's, SL. [1999/X9013]
  
Vista la petició realitzada per l'entitat Distribuciones J. Hidalgo's, SL, amb registre de control metrològic núm. 09-07-001, domiciliada al c/ Mestre Gea, 7 de Real de Gandía (València), en sol·licitud d'aprovació CEE de model de mesura de longitud en fibra de vidre i material plàstic, model Plastika D.H.
  
Vist el certificat d'assajos número CEM-CY-99/006-1.2, referent a cinta mètrica de fibra de vidre i material plàstic, model Plastika D.H.
  
Atesos la Llei 3/1985, de 18 de març, de Metrologia, el Reial Decret Legislatiu 1.296/1986, de 28 de juny, que la modifica i estableix el Control Metrològic CEE, i el Reial Decret 597/1988, de 10 de juny, pel qual es regula el Control Metrològic CEE.
  
Aquesta Direcció General d'Indústria i Energia de la Conselleria d'Ocupació, Indústria i Comerç, resol:
  
Primer
  
Concedir l'aprovació CEE de model per un termini de validesa de deu anys, a favor de Distribuciones J. Hidalgo's, SL, de mesura de longitud en fibra de vidre i material plàstic, model Plastika D.H., les característiques metrològiques del qual són les següents:
  
Descripció del model:
  
Mesura de longitud plana de fibra de vidre i material plàstic, mixta, classe III, de 10, 15, 20, 30 o 50 metres de longitud nominal.
  
Amplària: 13 mil·límetres.
  
Color: blanc.
  
Graduació: bimil·limètrica, de color negre, en la vora inferior d'ambdues cares.
  
La longitud dels traços corresponents als 2 mil·límetres és de 3 mm, la corresponent als centímetres de 5,5 mm, i el traç corresponent als decímetres creua el fleix de vora a vora.
  
El traç dels mitjos decímetres acaba en forma de fletxa.
  
Numeració: centimètrica, indicada en centímetres i repetitiva decímetre a decímetre. Davant de cada decímetre apareix el valor del metre precedent.
  
Els números corresponents als centímetres, de 2 mm d'alçària, estan impresos en color negre.
  
Els números corresponents als decímetres, de 4,5 mm d'alçària, estan impresos en color negre.
  
Els números corresponents als metres, de 4,5 mm d'alçària, estan impresos en color roig.
  
Origen: cara exterior d'un reforç de color negre disposat damunt d'ambdues cares, inclòs en la longitud nominal. Damunt d'aquest reforç i com a dispositius complementaris disposa d'una anella i d'una ungla abatible.
  
Segon
  
El signe d'aprovació CEE de model assignat serà:
  
Tercer
  
Els instruments corresponents a l'aprovació de model a què es refereix aquesta resolució, portaran les següents inscripcions d'identificació:
  
Inscripcions: impreses en color roig, són les següents.
  
Longitud nominal. , , , o , damunt del centímetre 7.
  
Classe de precisió. entre els centímetres 5 i 6.
  
Signe d'aprovació de model.
  
damunt del centímetre 9.
  
Marca identificació. D.H., situada damunt del centímetre 13.
  
Tensió de referència. 20 N, entre els centímetres 14 i 15.
  
Emplaçament previst per a la col·locació dels signes de verificació primitiva CEE: entre els centímetres 3 i 4. També es preveu la possibilitat de situar-lo en l'ungla abatible del començament de la mesura.
  
Quart
  
Els instruments corresponents a aquesta resolució hauran de complir tots els condicionaments continguts en l'annex al certificat d'aprovació de model.
  
Cinqué
  
Quan estiga a punt de transcórrer el termini de validesa que es concedeix, l'entitat o el titular, si ho desitja, sol·licitarà a aquesta Direcció General d'Indústria i Energia la corresponent pròrroga d'aquesta aprovació CEE de model.
  
Als efectes que corresponga, es tramet còpia d'aquesta resolució al Centre Espanyol de Metrologia, del Ministeri de Foment.
  
Contra aquesta resolució, que no esgota la via administrativa, podrà interposar-se un recurs ordinari davant el conseller d'Ocupació, Indústria i Comerç, en el termini d'un mes comptat a partir del dia de la notificació de la present resolució, de conformitat amb el que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de març de 1999.- El director general d'Indústria i Energia: José Luis Ramírez Sorribes.